fi fi hbs_lat fi en en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi en fi fi fi en es fi fi fi fi fi fi fi fi fi es fi fi fi fi fi en fi fi fi en fi fi en fi fi fi en fi fi fi en fi en es es tr es en en en es fi zh
Todistuksia – GRM Bible School
Miten GRM muutti elämääni ja asenteitani
Tulin uskoon jo 40 vuotta sitten vuonna 1978. Olin ”hyvä kristitty” ja luin paljon Uutta Testamenttia. Lähimmät perhesuhteeni olivat kuitenkin hyvin vaikeita. En ymmärtänyt mitään Israelin merkityksestä, ja useat Vanhan Testamentin kohdat hämmensivät minua. Silti se myös samalla kiehtoi, mutten ymmärtänyt miksi. Siellä oli niin paljon lupauksia, mutta kenelle?
Pyhä Henki johdatti minut opiskelemaan GRM Raamattukoulua vuonna 2014. Ensimmäiset jaksot käsittelivät Israelia ja ymmärsin pian, että olin halveksinut Jumalan omaa maata ja kansaa, hänen silmäteräänsä. Osallistuin myös Israelin Sukkot-matkalle, Raamattukouluun Pyörillä, ja siellä tein itkien parannusta asenteistani kansakuntien äitiä, Israelia kohtaan.
Myöhemmin pyysin anteeksiantoa myös omilta vanhemmiltani epäkunnioittavista asenteistani heitä kohtaan. Sen seurauksena myös lapseni alkoivat kunnioittaa minua ja aviomiestäni, vanhempiaan. Lähimmät perhesuhteeni paranivat! Halleluja, Jeshua on mahtava!
Kamppailin vakavien mielenterveysongelmien kanssa 7 vuotta. Etsin apua kaikkialta: psykiatreilta, terapeuteilta, mielisairaalasta, lääkityksistä, erilaisista terapioista ja sielunhoidosta, seurakunnista jne. Puhuin traumoistani ja menneisyydestäni loputtomasti, mutta en koskaan löytänyt tietä ulos voimakkaasta ahdistuksesta, katkeruudesta, vihasta ja masennuksesta.
7 vuoden helvetin jälkeen sain ystävältäni Arkkipiispa Dominiquae Biermanin kirjan Juurien Parantava Voima. Ensimmäistä kertaa elämässäni kuulin alkuperäisen evankeliumin, johon kuuluvat juutalaiset juuret. Otin sen vastaan uskon kautta, sillä se oli viimeinen toivoni. Otin epätoivoisesti kiinni Jeshuasta juutalaisena Messiaana ja aloin kirjaimellisesti kokea juurten parantavaa voimaa. Ymmärsin ensi kertaa, mitä synti todella on –Isän käskyjen rikkomista. Se johti minut tekemään parannusta ja parannuksen teko taas johti niin mieleni, sieluni kuin ruumiinikin paranemiseen. Lopetin psyykelääkitykset, joihin minulla oli vakava addiktio. Vapauduin!
Jumala kehotti minua myös jättämään Taideteollisen korkeakoulun, ja matkustamaan Israeliin. Tottelin häntä, vaikka koulu oli ollut unelmieni täyttymys. Olin kyennyt jatkamaan opintojani sairaudestani huolimatta, joskin hyvin hitaasti, rauhoittavien lääkkeiden voimin. Olin vihdoinkin saamassa kandidaatin tutkintoni suoritetuksi. Kun kävin kiittämässä opettajiani, suustani tulivat sanat: “Menen Israeliin uusiin kouluihin”.
Monien uskon askelten ja ihmeiden kautta päädyin Eilatin Rukoustorniin, Kad-Esh MAP-palvelutyön silloiseen päätoimipaikkaan Israelissa. Sain mahdollisuuden opiskella GRM Raamattukoulun ja alkaessani katsomaan video-oppitunteja, en voinut kuin itkeä. Tämä oli se koulu, jota olin niin kauan kaivannut ja tarvinnut!
GRM Raamattukoulu antoi kokonaan uuden perustan elämälleni ja mielenterveydelleni: valo voitti elämäni pimeyden. Kaikki valheet, jotka olin uskonut korvattiin totuudella, askel askelelta ja oppitunti oppitunnilta. Sain todellisen Shalom-hyvinvoinnin ja tarkoituksen elämääni.
Olen äärettömän kiitollinen GRM Raamattukoulusta ja tiedän, että se voi tuoda paranemisen, vapautumisen ja pelastuksen jopa kaikkein epätoivoisimmille tapauksille, kuten minä olin.
Opiskeltuani GRM Raamattukoulua useita tunteja ja kirjoitettuani tiivistelmän kirjasta Juurien parantava Voima, Jeshua ilmestyi minulle ihmeellisellä tavalla. Lepäsin vuoteellani vain haluten olla Abban läsnäolossa. Henkeni janosi enemmän Häntä. Koin uskonnollisuuden ylläni kuin likaisena, inhottavana nahkana. Rukoilin täyttä puhdistumista.
Silloin Jeshua astui huoneeseen ja sanoi minulle: ”Minä pesen sinut puhtaaksi, kuin vastasyntyneeksi vauvaksi”. Näin taivaan avoinna ja tunsin kuin vettä olisi kaadettu ylleni. Koin itseni kuin vastasyntyneeksi, kuin uudelleen uudesti-syntyneeksi! Sitten Jeshua otti käteni ja sanoi: “Me kuljemme yhdessä, olen sinun juutalainen Messiaasi.” Se vaikutti minuun syvemmin kuin koskaan ennen. Se ei ollut vain sanoja, vaan todella kokonaisvaltainen kokemus. Sanat tulivat minussa lihaksi.
– Profeetta Sanna Enroos, Ruotsi
Todistukseni Jeshuan armosta ja parantavasta voimasta
Helmikuussa 1980 Durbanissa, Etelä-Afrikassa, vastaanotin Jeesuksen (Jeshua) Vapahtajakseni. Samalla kun vastaanotin Hänet sydämeeni ja elämääni, Hän kastoi minut Pyhällä Hengellä, mikä teki minut kyvyttömäksi puhumaan äidinkieltäni lähes kokonaiseksi tunniksi – puhuin vain Elohimin Hengen antamalla pyhällä kielellä.
Yli 40 vuoden vaelluksessani Jeesuksen (Jeshua) kanssa olen nähnyt monia mahtavia parantumis- ja pelastumisihmeitä. Silti mikään ei valmistanut minua siihen, mitä elämässäni tapahtuisi vuonna 2020.
Vain noin vuosi ennen vuotta 2020 sain suuren iskeemisen aivohalvauksen, joka aiheutti oikean jalkani ja käsivarteni toimintakyvyttömyyttä ja myös puhekykyni vaikeutui. Jouduin jättämään työni kuudeksi kuukaudeksi. Tänä aikana Jeesus (Jeshua) aloitti paranemisprosessin, joka palautti kaikki kehoni toiminnot täysin ennalleen. Silti tietyt toiminnot aivoissani olivat vaurioituneet, eivätkä lääkärien mukaan koskaan palaisi ennalleen, mutta Jeesuksella oli muita suunnitelmia. Tänä aikana Mestari antoi kallisarvoiselle vaimolleni Lynnelle sanan Sananlasku 9:11: “Sillä minun avullani päiväsi enenevät ja jatkuvat elämäsi vuodet.”
Juuri vuoden 2020 Covid-19-pandemiasta johtuneen yhteiskunnan sulkemisen alkaessa törmäsin sattumalta juutalaisen arkkipiispa Dominiquae Biermanin Jeshua on oikea nimi -kirjaan (en ollut koskaan ennen kuullut hänestä). Se kiinnosti minua ja niin ostin sen. Vau, se vei minut elämäni löytöretkelle! Kun olin lukenut tuon kirjan, ostin hänen kirjansa Öljypuuhun oksastettuna, ja nyt minulla on suurin osa hänen kirjoistaan.
Tämän dramaattisen löydön jälkeen Vapahtajani kehotti minua liittymään Kad-Esh MAP -palvelutyöhön ja opiskelemaan heidän online-GRM-raamattukouluunsa.
Nyt Vapahtajani aloitti täydellisen ennalleen asettamisen, ei vain mielessäni (joka oli vaurioitunut aivohalvauksen vuoksi), vaan myös hengessäni ja sielussani. Siihen aikaan, ensimmäisessä Yhdistyneet Kansakunnat Israelin puolesta -liikkeen (johon oli liittynyt) jäsenten verkkokonferenssissa arkkipiispa Dominiquae antoi minulle sanan: “Sinä ja vaimosi olette pysähdyksissä, kuin polkeneet paikoillanne, mutta nyt Jah kutsuu teitä ja nostaa teidät ylös. ” Juuri näin tulisi tapahtumaan.
GRM-opintojeni aikana huomasin muistini palaavan; pystyin päättelemään asioita, ymmärtämään ja ratkaisemaan ongelmia, enkä enää kokenut jatkuvaa väsymystä. Raamattukoulun mentori, pastori Hanne Hansen, kirjoitti minulle alueista, joita en ymmärtänyt, ja ymmärsin täysin, mitä hän sanoi: Jahve paransi ja ennalleen asetti henkeni, sieluni ja ruumiini! Jeesuksesta tuli Jeshua – koin Jeshuan nimen niin paljon voimakkaammaksi kuin Jeesuksen nimen, jonka olin tuntenut koko elämäni; tämä oli radikaalia mutta mahtavaa.
Kun jatkoin opintojani, kasvoin ja paranin yhä enemmän, ja nyt voin vain antaa Lunastajalleni Jeshualle kaiken ylistyksen, kiitoksen ja kunnian siitä, mitä Hän on tehnyt elämässäni! Kaikki johtuu siitä, että Hän johti minut löytämään kirjan Jeshua on oikea nimi ja GRM-raamattukoulun. Olen nyt täydellisesti parantunut ja ennalleen asetettu. Opiskelen parhaillaan myös Identiteettivarkaus -kirjaan kuuluvaa GRI-kurssia antisemitismiä vastaan.
Vaimoni Lynne on syttynyt hengellisesti tuleen Jahvesta, kun hän on lukenut saman kirjan perusteellisesti, ja nyt hän jatkaa arkkipiispan muiden kirjojen kanssa. Me molemmat tiedämme, että Adonailla on mahtava työ meille näinä viimeisinä päivinä tavoittaa ja opettaa tätä sanomaa muille seurakunnille ja ihmisille – ja olen vain 70-vuotias. Olen syntynyt uudelleen, uudelleen!
KUNNIA JAHILLE NYT JA AINA!
Joh. 8:32 “Te tulette tuntemaan totuuden ja totuus tekee teidät vapaaksi“
Ja mikä on totuus? Siionissa tehty evankeliumi ja että Jeshua on Hänen oikea nimensä! Kehotan kaikkia liittymään Kad-Esh MAP -palvelutyöhön ja GRM-raamattukouluun; se muuttaa elämäsi ja tulet todella syntymään uudelleen, uudelleen!
Jeshualle, JHVH Sebaotille (Sotajoukkojen Herralle) kaikki kunnia. Aamen.
GRM-raamattukoulu on ollut todellinen käännekohta elämässäni. Olin ollut kristitty vuosia ja kyselin, miksen näe enempää voittoja omassa ja läheisteni elämässä. Luin Raamatusta, että se on uskon kautta mahdollista, mutta en nähnyt sen tapahtuvan.
Silmäni avautuivat GRM Raamattukoulun kautta. Ymmärsin, miten elintärkeää minun oli vapautua korvausteologiasta nauttiakseni puhtaasta ja läheisestä suhteesta Luojani, Taivaallisen Isäni kanssa. Tämä koulu on todella tie voittoon!
Kiitän Jahvea, että hän yhdisti minut tähän palvelutyöhön ja kouluun, joka todella vapauttaa orjat totuuden kautta!
– Pastori Debra Barnes, USA
Ruach HaKodesh kehotti minua matkustamaan Limaan, kun GRM Raamattukoulua oltiin juuri nauhoittamassa espanjankielelle. Koin, että minun tuli olla siellä esirukoilijana nauhoituksen ajan. Tuo erityinen kokemus vahvisti minulle, miten tärkeä tämä raamattukoulu on, sillä vastustukset ja hyökkäykset saattoi todella tuntea. 15 päivän ajan rukoilimme Rabbi Baruchin kanssa Arkkipiispa Dominiquaen äänittäessä viereisessä huoneessa. Laitteistoon tuli monenlaisia häiriöitä ja koimme kaikenlaisia hyökkäyksiä – se vahvisti, että tämä oli varmasti JHVH:sta.
Kun nauhoitus saatiin päätökseen, ostin ensimmäisen dvd-paketin viedäkseni sen Ecuadoriin (Ostin sen uskon kautta, sillä minulla ei ollut sillä hetkellä rahaa) ja sanoin Adonaille: jos tämä on sinulta, sinä annat minulle varat. Kun saavuin Ecuadoriin, hän lähetti nuo rahat yliluonnollisella tavalla: henkilö, jota en tuntenut tuli ja antoi minulle täsmälleen sen summan, jonka tarvitsin raamattukoulun maksamiseen! Kaikki kunnia Adonaille, joka vastasi rukoukseeni.
Kahdeksan vuotta sitten Pyhä Henki puhui minulle paluusta Tooraan ja heprealaisille juurille. Siihen asti en ollut pastorina saarnannut totuutta seurakunnalleni. Löysin Kad-Esh MAP-palvelutyön ja GRM-raamattukoulun. Opin heprealaisista juurista ja saatoin lopettaa väärien uskonnollisten tapojen ja traditioiden harjoittamisen. Opin vaeltamaan Tooran mukaan Ruah HaKodeshin (Pyhän Hengen) ohjauksessa.
Se, mikä erottaa tämän koulun muista on vahva Pyhän Hengen ohjaus. Se on täynnä Henkeä johtaen meidät palaamaan Jumalan käskyjen pitämiseen ja pyhiin juhliin. Adonain nimen, Herran oikean nimen Jeshua käyttäminen antoi minulle valtavan vapauden. Nyt minun ei enää tarvitse valehdella seurakunnalleni – minulla on vastaukset kysymyksiin, joita minä ja veljeni olimme kyselleet, kuten: Miksi pidämme sunnuntaita pyhäpäivänä, vaikka Raamattu opettaa, että se on lauantai, Sapatti?
Koin että vapauduin kuin suuresta petoksesta. Nyt näen, että Israel on kansakuntien äiti ja sekä minä että seurakuntani olemme vapautuneet korvausteologiasta!
Opin pitämään Sapatin, ja se paransi suhteeni vaimooni ja perheeseeni. Opin juhlimaan pyhiä juhlia ja ne antavat minulle iloa, jota en ole koskaan aiemmin kokenut, kun juhlin vielä joulua, pääsiäistä pakanallisin traditioin ja muita pakanallisia juhlia.
Meillä on tänään viides GRM-luokka meneillään Ecuadorissa. Monet haluavat oppia uskon heprealaisista juurista.
Useat pastorit ovat puhuneet minusta pahaa ja vastustaneet meitä, koska opetamme vaimoni kanssa GRM Raamattukoulun sanomaa. He kutsuivat meitä vaaralliseksi uskonnolliseksi lahkoksi ja vainosivat minua, mutta seisoin lujana tässä opetuksessa, koska näin, että se oli ja on se muinainen polku, oikea tie. Minun täytyi maksaa siitä hinta, mutta se oli sen arvoinen!
Iloitsen siitä, että opiskelin tämän raamattukoulun. Janosin tätä totuutta niin kauan. Tapanani oli matkustaa ympäri maata jakaen lentolehtisiä, ja nyt näen hedelmää. Ruach, Pyhä Henki on sallinut minun jakaa tämän sanoman jopa varapresidentillemme Jorge Glass Cohenille ja opetan nyt hänelle ja hänen vaimolleen heprealaisista juurista. Vaikka maani hallituksessa on suuria ongelmia, odotan, että Ecuadorista tulee pian Lammaskansa!
– Pastori Marcelo Corral, Ecuador-Cuenca
Kiitos Jah:lle hänen armostaan GRM Raamattukoulun muodossa. Olen opiskellut nyt kuusi ensimmäistä oppituntia, ja minulla on jo nyt syvempi ymmärrys Jumalasta ja myös Abrahamista uskon isänä. Sen tuloksena:
Rakastan Israelia enemmän (ennen tein niin vain saadakseni itse jotain). Haluan nyt kunnioittaa ja tukea Israelia käytännössä ja rukoilen enemmän Israelin puolesta.
Ymmärrän, että Aabrahamin siunauksen kautta myös minä olen osa hänen siementään.
Olen saanut syvän luottamuksen Jah:han. Hän ei koskaan hylännyt Israelia, vaikka rankaisikin tottelemattomuudesta. Haluan olla lähellä häntä ja miellyttää häntä kaikilla teiläni.
– Ariela Leung, Succat Daveed, Hong Kong
Ennen GRM-raamattukoulua en ymmärtänyt, että Israelin tulisi olla minulle tärkeä. En rukoillut rauhaa Jerusalemille, vaikka muut usein puhuivatkin siitä.
Aloitettuani GRM Raamattukoulun aloin ymmärtää, miten kestävä rakkaussuhde Jumalalla on Israeliin. Haluan oppia enemmän siitä, miten Israel vaikuttaa minun elämääni.
Ennen en kokenut kuuluvani mihinkään maahan, koska isäni oli jättänyt oman maansa ja vihasi sitä. Nyt koen, että Israel on kuin kotimaani. Koen, että minulla on juuret ja perusta, joka suojaa minua. Kiitos Jeshualle, että hän on avannut silmäni niin, että voin vastaanottaa hänen siunauksensa!
– Hanna Chan, Succat Daveed, Hong Kong
Ennen GRM Raamattukoulua en ymmärtänyt montaa kohtaa Raamatusta, enkä sitä, mitä tarkoittaa olla oksastettuna öljypuuhun (Room. 11). Nyt olen lujasti totuuden perustalla ja tiedän, että Abba odottaa kaikkia uskovia palaamaan takaisin uskon alkuperäisille juurille. Jah kutsuu morsiantaan valmistautumaan, pyhittäytymään, puhdistautumaan ja palaamaan takaisin Jumalan pelkoon. GRM Raamattukoulun kautta Jah laittaa huonettaan järjestykseen ja meitä kutsutaan takaisin muinaisille poluille, oikealle teille, löytääksemme levon sieluillemme.
Seurakunnan on aika tehdä teshuva-parannus ja herätä! Jeshua odottaa – kaikki kunnia Jahvelle!
– Pastori Sarah, Succat Daveed, Hong Kong
Ennen GRM Raamattukoulua olin hengellisesti sokea, enkä ymmärtänyt Abban sydäntä. Vaikka luin Raamattua, en ymmärtänyt sitä.
Opiskeltuani nyt GRM Raamattukoulun ensimmäiset oppitunnit ymmärrän, miten valtavasti Abba-isä rakastaa Israelia. Se auttaa minua tuntemaan häntä paremmin. Tiedän nyt miten rukoilla Israelin ja juutalaisten pelastumisen puolesta, ja rukoilen shalom-rauhaa Jerusalemille.
Minut on herätetty. GRM on tuonut minut lähemmäs Israelia ja lähemmäs Jumalaa. Ymmärrän Abrahamin Avaimen (1 Moos. 12:3) merkityksen, ja se vaikuttaa minun ja perheeni rukouksiin.
– Devora Cheung, Succat Daveed, Hong Kong
Ennen kuin aloin opiskella GRM Raamattukoulua, en pitänyt itseäni esirukoilijana. Sanoin aina muille, etten ole sen tyyppinen ihminen, vaikka tiesinkin, että meidät kaikki Isä Jumalan lapsina on kutsuttu rukoilijoiksi.
Nyt ymmärrän, että minut on oksastettu Öljypuuhuun yhdessä Israelin kanssa, ja “Siionin tähden en voi vaieta” (Jes. 60:2).
Jokaisen oppitunnin lopussa rukoilin oppitunnin opetusten mukaan. Se alkoi lyhyillä rukouksilla ymmärryksellä ja sitten rukoukseni alkoivat muuttua pitemmiksi, Pyhän Hengen johtamiksi rukouksiksi. Ihmettelin niitä rukouksia! Isä Jumala on ottamassa pois kivisydäntäni ja antamassa tilalle lihasydämen ja herätyksen. Minulla on uusi suhde Israeliin ja juutalaisiin, ylistys Jah:lle!
– Shema Yu, Succat Daveed, Hong Kong
GRM Raamattukoulun kautta olen saanut tuoreen innon lukea ja mietiskellä Tooraa ja Heprealaisia Pyhiä Kirjoituksia. Seuraan myös uutisia Israelista ja rukoilen Israelin puolesta. Kaipaan myös kovasti päästä mukaan Sukkot-matkalle Israelin maahan näkemään kaikki raamatulliset paikat.
– Edith Koo, Succat Daveed, Hong Kong
Copyright © 2022 GRM Bible School | Creation: WB Graphics